Dóttir okkar Sæþórs var skírð síðastliðinn fimmtudag , á Skírdag og fékk hún fallega nafnið Embla Ýr Fannberg 🙂 Ég var búin að vera í nokkrar vikur að undirbúa stóra daginn og föndra og panta af aliexpress . Undirbúningurinn byrjaði auðvitað á boðskortinu en við fórum með litla gullið í ungbarnamyndatöku þegar hún var 2ja vikna hjá Krissý ljósmyndastúdíó og því var auðvitað mynd úr þeirri myndatöku fyrir valinu á boðskortið . Ég elska sjálf að fá fallegt boðskort í pósti og finnst það orðið alltof sjaldgæft að fólk noti borðskort þar sem flestir eru bara farnir að bjóða í veislur á facebook þannig að ég var alltaf alveg ákveðin í því að gera fallegt boðskort . Ég gerði svo 2 göt í hægra hornið á umslaginu með gatara og þræddi silkiborða í gegn og batt fallega slaufu . Ég ætlaði upprunalega að láta þetta fara svona í póst en Sæþór maðurinn minn benti mér á að þetta yrði örugglega orðið verulega sjúskað þegar þetta kæmist á leiðarenda svo ég ákvað bara að skella þessu í hvítt umslag yfir og keypti því stærri hvít umslöð til að skella bleika umslaginu ofaní . Ég keypti allt efnið í föndrið í Litir og föndur nema silkiborðana og rörin en þau fékk ég á Aliexpress . Silkiborðarnir voru 6mm breiðir og á rúllunni voru næstum 23 metrar . Ég keypti bæði ljós og dökkbleikan til að nota á bæði venjulegt kók og sykurlaust kók . Á meðan Sæþór skar niður karton pappír klippti ég skraut / yfirdúkinn niður . Þegar við vorum búin að sníða og klippa allt niður þá byrjuðum við á flöskunum sjálfum en fyrst límdum við kartonið á flöskuna og festum með límbandi og ofaná það vöfðum við lengjum með yfirdúk 2 hringi og festum með límbandi og reyndum að láta það hitta þannig að límbandið fyrir kartonið og yfirdúkinn væri á sama stað og það væri þá aftaná flöskunni og rörið framaná . Ég notaði dökkbleik og ljósbleik kartonblöð og hvít venjuleg blöð í þetta ásamt silkiborðanum góða . Ég byrjaði á því að finna mér templates á netinu með því að google-a name tag templates og fékk þá upp skjal sem ég gat prentað beint út á hvítan pappír og klippt svo út . Skírnarkertið , litlu kertin , glerdrykkjarkönnuna og glös fyrir kökuskeiðar skreytti ég einnig með yfirdúknum og silkiborða og var þetta sami dúkur og borði og ég notaði í gosflöskurnar . Ég pantaði mér svo pompoms á Aliexpress í nokkrum bleikum og hvítum tónum og í mismunandi stærðum og raðaði saman sem skrauti yfir drykkjarborðinu og inni í stofu . Eins var ég með bleikar blöðrur sem ég raðaði 6 saman í búnti og hengdi á 2 stöðum úti til að taka á móti fólkinu . Þetta var allt frekar einfalt föndur sem gerði samt svo mikið fyrir þennan viðburð og gerði hann eftirminnilegri bæði fyrir okkur og gestina 🙂 32 ára viðskiptafræðingur með MS gráðu í markaðsfræði og alþjóðaviðskiptum . Bloggari á fagurkerar.is Snapchat : hronnbjarna